**Sovellusprojekti Moveatis, 1. väliesittely**

Aika Keskiviikko 30.3.16 klo 14:15-15:45

Paikka Jyväskylän yliopisto, Agora, Auditorio 2

**Läsnä**

Projektiryhmä

Jarmo Juujärvi

Sami Kallio

Kai Korhonen

Juha Moisio

Ilari Paananen

Ohjaajat

Jukka-Pekka Santanen

Opettajat

Juha Jalkanen

Hanna Kivimäki

Timber-ryhmä

Ismo Huhtiniemi

Paavo Itkonen

Joonas Lattu

Petteri Palojärvi

Seppo Tarvainen

**Muistio**

Muistio laadittu: 1.4.16

# Väliesittelyn esitys

Väliesittelyssään projektiryhmä esitteli projektiorganisaatiota, projektin taustaa ja tavoitteita, kehitettävän sovelluksen rakennetta ja kehitystyökaluja, projektin läpivientiä ja kehitettävän sovelluksen käyttöliittymää.

Projektiorganisaatio-osuudessa esiteltiin projektiryhmän jäsenet, tilaajan edustajat, ohjaajat, oheiskurssien tuntiopettajat sekä muut sidosryhmät.

Taustaa ja tavoitteita -osuudessa kerrottiin liikuntapedagogiikan laitoksella käytössä olevasta Lotas Observer -sovelluksesta. Lisäksi kerrottiin kehitettävän sovelluksen tarpeista ja ominaisuuksista.

Sovelluksen rakenne ja kehitystyökalut -osiossa käytiin läpi sovelluksen kokonaisrakennetta ja sen käyttämiä rajapintoja. Lisäksi kerrottiin kehitystyössä käytettävistä työkaluista.

Läpivienti-osiossa esiteltiin projektin suunniteltua läpivientiä, käytänteitä ja prosessimallia. Prosessimallin kerrottiin pohjautuvan Scrum-projektinhallintamenetelmään.

Käyttöliittymää esiteltäessä käytiin läpi sovelluksen eri näkymiä ja sovelluksen nykytilaa. Ryhmä näytti miten käyttäjä etenisi sovellusta käyttäessään, esitellen yleisölle sovelluksen tärkeimmät toiminnot.

# Väliesittelyn kysymykset

Santanen esitti kysymyksen, mikä projektissa on ollut vaikeinta. Projektiryhmä vastasi yhden jäsenen kokopäivätöiden vaikuttavan työntekoon. Tämä ei kuitenkaan ollut aiheuttanut ongelmia, vain muuttanut toimintatapoja.

Jalkanen kysyi, onko sovelluksessa mahdollista nähdä muiden observointeja, tai jakaa omia observointeja. Projektiryhmä ei ollut käynyt tätä asiaa läpi tilaajan kanssa, mutta vastasi tällaisten ominaisuuksien olevan mahdollista toteuttaa. Projektiryhmä aikoi käydä asian läpi tilaajan kanssa.

Myös muita kysymyksiä esitettiin, mutta niitä ei ehditty kirjata ylös.

# Väliesittelyn palautteet

Santasen mukaan esitys oli hyvä ensimmäiseksi väliesittelyksi. Erityisen hyvää esityksessä oli Paanasen käyttämä juoni käyttöliittymän esittelyssä. Äänenkäyttö esityksessä olisi voinut olla selkeämpää. Lisäksi edeltävän sovelluksen tarkempaa esittelyä tulisi harkita ja sovelluksen rakennetta olisi hyvä esitellä tarkemmin.